|  |  |  |  |
| --- | --- | --- | --- |
| Pregled  Država: Slovenija  Panoga: Založništvo in trgovina  Opis stranke  Skupina Mladinska knjiga je vodilni založnik in trgovec s knjigami, pisarniškim materialom in šolskimi potrebščinami. Prisotni so v 7 državah jugovzhodne Evrope in imajo več kot 1500 zaposlenih.  Stanje  Zaradi hitre rasti je skupina želela racionalizirati poslovne procese in aplikacije ter zagotoviti boljši vpogled v poslovne podatke iz različnih sistemov.  Rešitev  Podjetje se je odločilo za uvedbo sistema Microsoft Dynamics NAV, s katerim so integrirali različne poslovne aplikacije, ki jih podjetje uporablja za podporo specifičnim procesom.  Prednosti   * Uporaba podatkov v različnih oblikah * Podatki v realnem času * Racionalizacija poslovnih procesov |  |  | Z enotnim finančnim programom v vseh družbah Skupine Mladinska knjiga bomo poenotili spremljanje poslovnih dogodkov in zagotovili enakovredne informacije za poslovno odločanje.  Aleš Jeločnik, vodja finančne službe, Mladinska knjiga Založba |
|  |  | Skupina Mladinska knjiga je prisotna v 7 državah jugovzhodne Evrope in zaposluje več kot 1500 ljudi. Glavne dejavnosti skupine so založništvo in knjigotrštvo ter trgovina s pisarniškimi in šolskimi potrebščinami.  V zadnjih letih je skupina rasla izredno hitro, zaradi česar so se pojavile potrebe po hitrem in učinkovitem zagotavljanju kakovostnih informacij, ki jih potrebuje vodstvo pri svojem odločanju. Podjetje je pričelo iskati rešitev, s katero bi lahko zagotovili integracijo in racionalizacijo poslovnih procesov ter poenostavili sistem.  Podjetje se je odločilo za uvedbo sistema Microsoft Dynamics NAV 4.0, s katerim so podprli finančno-računovodske poslovne procese in zagotovili podatke v realnem času, ki jih vodstvo potrebuje pri svojem odločanju. V celovito rešitev so integrirali tudi obstoječe aplikacije in tako zagotovili celovito podporo poslovanju. |
|  |  |  |  |
|  |  |  | \\MASBS\Users\matijak\My Documents\CEP\CEP_Files\CEPFiles_logo_MSDynamics.jpg |
|  |

Stanje

Skupina Mladinska knjiga je prisotna v 7 državah jugovzhodne Evrope in zaposluje več kot 1500 ljudi. Glavne dejavnosti skupine so založništvo in knjigotrštvo ter trgovina s pisarniškimi in šolskimi potrebščinami. Podjetje je vodilni ponudnik na svojem področju v Sloveniji in vodilni založnik na Hrvaškem. Na podlagi dolgoletne tradicije podjetje gradi s sodobnimi trženjskimi orodji razvejano prodajno mrežo, ki jim omogoča, da še širijo vpliv svoje prepoznavne blagovne znamke.

V podjetju Mladinska knjiga Založba so v zadnjih 25 letih uporabljali finančno-računovodski program IFP, ki se je izkazal za izredno zanesljivega, obenem pa je imelo podjetje z njim relativno nizke stroške. Poleg tega v podjetju Mladinska knjiga Trgovina za enkrat uporabljajo še finančno-računovodski program SICOM ter več podpornih programov.

»Skupina Mladinska knjiga v zadnjih letih raste izredno hitro, zato vodstvo potrebuje hitre in kakovostne informacije, na podlagi katerih lahko sprejema poslovne odločitve,« je povedal Aleš Jeločnik, vodja finančne službe, Mladinska knjiga Založba. »Infrastruktura, razdeljena v več finančno-računovodskih programov in drugih podpornih rešitev, tega preprosto ni bila sposobna zagotavljati, zaradi česar smo začeli načrtovati prenovo poslovnega informacijskega sistema.«

Podjetje je začelo iskati rešitev, s katero bi vzpostavilo enoten poslovni informacijski sistem in bi zagotavljala podatke, potrebne za analize in spremljanje poslovnih dogodkov, obenem pa bi povečali integracijo različnih poslovnih sistemov ter racionalizirali poslovne procese. Med glavnimi razlogi za zamenjavo sistema je bila tudi potreba po poenostavitvi in zmanjšanju števila programov, ki se uporabljajo pri vsakodnevnem poslovanju podjetja.

Za izbiro rešitve je podjetje pripravilo razpis, s katerim so želeli zagotoviti pogoje za medsebojno primerjavo različnih ponudnikov. V končno izbiro sta prišli rešitvi podjetij SAP in Microsoft.

»V decembru 2006 smo sprejeli odločitev, da poslovanje podpremo z rešitvijo Microsoft Dynamics NAV 4.0,« je pojasnil Jeločnik. »Za Microsoftovo rešitev smo se odločili, ker nam je zagotavljala najvišjo stopnjo prilagodljivosti ter je ponudila najboljše razmerje med ceno in zmogljivostjo.«

Rešitev

Pri uvedbi sistema Microsoft Dynamics NAV je Skupina Mladinska knjiga sodelovala s podjetjema NPS in Spin. V podjetju so se odločili za uvedbo finančno-računovodskih funkcionalnosti, s čimer so želeli zagotoviti informacijsko podporo procesom v službi financ in računovodstva. Ob novem sistemu so se odločili za ohranitev določenih aplikacij, ki podpirajo specifične zahteve poslovanja v knjigotrštvu.

»Interno razvita aplikacija Libris podpira komercialne poslovne procese v založništvu in maloprodaji, zaradi česar smo se odločili, da jo ohranimo,« je povedal Jeločnik. »Gre za specifično aplikacijo, v katero je bilo vloženega veliko napora in je popolnoma prilagojena našim zahtevam in potrebam.«

Poleg aplikacije Libris so se v skupini odločili, da ohranijo tudi aplikacijo BASI, namenjeno podpori dejavnostim v skladišču, ter rešitve za upravljanje založniških projektov, elektronskega vodenja prejetih računov in izračune nabavnih cen trgovskega blaga. Obstoječe aplikacije so prek posebej razvitih vmesnikov povezane s sistemom Microsoft Dynamics NAV, kar omogoča takojšen prenos podatkov med različnimi aplikacijami in zagotavlja njihovo konsistentnost podatkov.

Pred začetkom prenove so v Založbi Mladinska knjiga opravili podrobno analizo poslovnih procesov, na podlagi katere so določili, da bo namestitev sistema enaka za vsa podjetja, ki opravljajo založniško dejavnost, prav tako pa bo osnovni koncept enak tudi v podjetju Mladinska knjiga Trgovina. Potrebno ga

bo le dopolniti s trgovskimi posebnostmi.

Med najpomembnejše arhitekturne lastnosti sodi tudi postavitev centraliziranih šifrantov v okviru rešitve. Na ravni celotne skupine je postavljen korporacijski šifrant, ki vsebuje centralne šifrante za celotno skupino (npr. kontni načrt za konsolidacijo). Prav tako so postavljeni skupni šifranti na ravni posameznih držav, v katerih skupina deluje (npr. kontni načrt, šifrant vseh partnerjev fizičnih oseb, razen kupcev fizičnih oseb). V državni šifrant se prenašajo tudi podatki o partnerjih pravnih osebah iz komercialnega programa. V posamezno podjetje pa se prenašajo le podatki o tistih partnerjih, s katerimi podjetje sodeluje.

»Centralizirano vodenje šifrantov omogoča preprostejšo analizo ter ustvarjanje enakovrednih informacij za poslovno odločanje,« je povedal Jeločnik. »Poleg tega nam je koncept rešitve omogočil, da smo racionalizirali in integrirali posamezne poslovne postopke.«

Rešitev je sestavljena iz finančno-računovodskih funkcionalnosti sistema Microsoft Dynamics NAV ter funkcionalnosti, ki jih zagotavljajo dodatki podjetij Spin in NPS. Med dodatki so tako funkcionalnosti za pokrivanje plačilnega prometa, kompenzacij, blagajne, potnih nalogov, denarnih tokov, kadrovskih evidenc ter plač. Poleg tega so ob namestitvi rešitve Microsoft Dynamics NAV v skupini pričeli tudi z nadgradnjo obstoječega podatkovnega skladišča za analizo finančnih podatkov in spremljanje likvidnosti. Razvit je bil tudi delovni tok na spletu za delo s potnimi nalogi in pripravo virmanov.

Prednosti

Rešitev, nameščena v podjetjih Mladinska knjiga Založba, Mladinska knjiga Logistika in Cankarjeva založba – Založništvo, bo služila kot osnova za vse ostale družbe v skupini, končni cilj rešitve pa je zamenjava čim večjega števila aplikacij, ki so povezane z izvajanjem finančno-računovodske funkcije v podjetju.

»Velika pridobitev bo tudi racionalizacija poslovanja v naslednjem letu,« je poudaril Jeločnik. »V preteklosti so imela posamezna podjetja v Sloveniji svoje računovodske službe, ki smo jih organizacijsko združili v enotno službo. Z novim enotnim informacijskih sistemom bomo lahko poenotili in združili prej ločena opravila po posameznih podjetjih.

Obenem so z uvedbo novega sistema v Mladinski knjigi dosegli boljši vpogled v poslovanje. Dnevni prenos bolj podrobnih prodajnih informacij iz Librisa omogoča natančnejše spremljanje poslovanja. Vse informacije se osvežujejo v realnem času.

»V preteklosti je bilo načrtovanje likvidnosti težje, saj v finančnem programu nismo imeli na voljo dnevnih informacij o prodaji fizičnim osebam iz Librisa. Z novim sistemom imamo na voljo dnevne informacije, kar nam omogoča lažje načrtovanje likvidnosti. Z dograditvijo obstoječega sistema za poslovno odločanje pa bomo lahko dnevno spremljali predvidene prilive in odlive celotne skupine.

Odprtost sistema Microsoft Dynamics NAV je podjetju Mladinska knjiga Založba omogočila tudi napredne možnosti integracije različnih sistemov. Z odprtimi aplikacijskimi vmesniki so lahko v podjetju povezali obstoječe aplikacije, obenem pa se jim odpirajo nove možnosti za uporabo podatkov. Podatke lahko zaposleni izvozijo v namizne aplikacije, kot je Microsoft Office Excel, in izvajajo napredne analize ter pripravljajo poročila.

Podjetje namerava v naslednjih mesecih v sistem vključiti še podjetja v Beogradu, Sarajevu in Zagrebu, nato pa še podjetje Mladinska knjiga Trgovina, s čimer bo zaključen prvi večji del projekta. Do konca leta 2008 nameravajo Microsoft Dynamics NAV vpeljati še v manjša podjetja v skupini ter tako zagotoviti informacijsko podporo celotni poslovni skupini.

Microsoft Dynamics

|  |  |
| --- | --- |
|  | |
| Programska oprema in storitve   * Izdelki | * Microsoft Dynamics NAV 4.0 |

|  |  |
| --- | --- |
| © 2008 Microsoft Corporation. Vse pravice pridržane. Ta primer strankine rešitve je informativne narave. Microsoft, Primer: Active Directory, Windows, logotip Windows, Windows Server in Windows Server System so registrirane blagovne znamke ali blagovne znamke v lasti družbe Microsoft Corporation v ZDA in/ali drugih državah. Imena resničnih podjetij ali izdelkov, omenjenih v tem dokumentu, utegnejo biti blagovne znamke, ki pripadajo svojim lastnikom. |  |

Več informacij

Za več informacij o izdelkih in rešitvah Microsoft Dynamics pokličite Microsoftov Dynamics oddelek na tel. številko 01 584 61 76 ali obiščite spletno stran [www.microsoft.com/slovenija/dynamics/](http://www.microsoft.com/slovenija/dynamics/).

Za več informacij o Skupini Mladinska knjiga obiščite spletno stran [www.mladinska.com/](http://www.mladinska.com/).

Microsoft Dynamics NAV malim in srednje velikim podjetjem zagotavlja zmogljivo in stroškovno učinkovito rešitev, prilagojeno potrebam poslovanja. Podpira prilagoditve in dodatke, s katerimi lahko zagotavlja podporo panožnim in specifičnim zahtevam podjetij. Poleg tega zagotavlja podporo rastočim podjetjem, ki potrebujejo več zmogljivosti in funkcionalnosti. Rešitev nudi možnosti za področja upravljanja finance, proizvodnje, poslovnega obveščanja, trženja, prodaje in distribucije.

Za več informacij o Microsoft Dynamics obiščite:

[www.microsoft.com/slovenija/dynamics/](http://www.microsoft.com/slovenija/dynamics/)